До:         
1) Бойко Борисов, министър-председател на Република България
2) Ресорния министър отговарящ за милиони българи зад граница (все още не е известен, но скоро ще го съобщят и се надявам да сме готови с писмото до тогава)        
Копие до: 
Росен Плевнелиев, президент на Република България    
Константин Пенчев, омбудсман на Република България
Държавна агенция на българите в чужбина
Медии

    Уважаеми г-н Борисов,
Според данните на Института за изследване на населението към БАН над 1,6 милиона българи са напуснали България от началото на прехода, като над половин милион от тях са с висше образование. По повод на предсрочните парламентарни избори 2014 част от тези българи се обединиха в различни групи и сдружения (АБГ-Асоциация на българските групи (ABG e.V.), Дюселдорф; Сдружение „Бай Ганьо“, Манхайм (Bai Ganyo“ e.V.), Сдружение „Българско общество“, Фрайбург (Verein Bulgarische Gesellschaft 681 e.V.); Българска асоциация в Северна Ирландия; активисти на групата ДАНСwithmeGlobal; “Гласуване без граници”, “Искаме да гласуваме”, AVKM - akadmischer Verein Кирил и Методий, Избори в чужбина 2014, и Временни обществени съвети в чужбина (ВОС) с цел организация на повече избирателни секции и значително повишаване на избирателната активност в чужбина.  
Пишем ви като представителна извадка на посочените групи и сдружения, защото съдбата на България не е спирала да ни вълнува и ние желаем да допринесем за установяването на трайни демократични процеси в страната.
Целта на нашето писмо е да подобрим дейността на ДАБЧ и да я направим работеща за обединението на българите в чужбина иституция.  Във връзка с това бихме искали следното:
 1.	Изготвяне и приемане на ясна и прозрачна процедура за назначенията в ДАБЧ ( председател и зам. Председател), чиито правила да бъдат съгласувани и одобрени от официално регистрирани сдружения на българи в чужбина.  Липсата на такава процедура беше повод да напишем писмо и да се противопоставим срещу назначението на Ива Йорданова. Смятаме, че  работещите в ДАБЧ трябва да са доказани експерти в съответната област, а не политически лица,  които да бъдат назначавани на базата на тяхната партийна принадлежност — практика, която е останала от времената на ДС.  Настояваме новото ръководство на ДАБЧ да бъде избрано след открит и публичен конкурс, като всеки кандидат се задължи да представи ясна концепция за работата на Агенцията.
 2.	По време на правителството на г-н Орешарски в ДАБЧ стартира процедура, която да установи как се издават удостоверенията за получаване на български паспорт. Резултатите бяха, че липсва правилник, който да се спазва,  което е довело до създаване на корупционни схеми и уронване имиджа на агенцията. Бившият вицепремиер Цанова нарича случващото се там "корупция в размер на десетки милиони евро",  а д-р Иван Гаджев при награждаването му с най-високото почетно отличие на Министерството на външните работи "Златна лаврова клонка" я нарече  агенция за «продажба на българско поданство и паспорти на небългарски лица». Ние българите в чужбина следим много внимателно този случай и настояваме за ефективни наказания на виновните, независимо от степента в йерархията.  «Замитането под килима» на този случай ще покаже ясно, че в България все още няма политическа воля за реална промяна.  Отново ще цитираме Института за изследване на населението към БАН, който твърди, че причина за имиграцията (Велка: мисля, че тук трябва да е Е - емиграцията) е очакването на хората за  „нормална държава».  Очакваме виновните да понесат своята наказателна и административна отговорност, като това бъде своевремено оповестено в медиите. 
 3.	Според различни източници на информация, броят на българите зад граница е много повече от 1,6 милиона. Тези, които знаят, че имат български корени, те се самоопределят като българи и вероятно техният брой надхвърля 4 милиона. Народното събрание трябва да гласува закон, с който да възстанови българското гражданство на потомците на тези българи. Като главна предпоставка за възстановяването на гражданството е познанието на българския език и готовността за интеграция в обществото. Милионите българи зад граница очакват едно активно отношение и дори имат готовност да се включат в политическия живот. 

Последните избори в нашата съседка Румъния доказаха красноречиво, че ролята на живеещите в чужбина граждани ще става все по-значителна и решаваща. 
Вашият конкретен отговор на поставените по-горе въпроси би могъл ни покаже, че вие имате ясно разбиране за това и желаете да изградите дълготрайно и ползотворно сътрудничество с живеещите в чужбина българи и да ги направите активно участващи в политическите процеси в България. 
С уважение 
Подписали: 

Линкове, които да се приложат : 
http://www.dnevnik.bg/bulgaria/2014/11/16/2420290_politicheskiiat_emigrant_v_sasht_ivan_gadjev_iska/    
http://www.economy.bg/bulgaria/view/15553/16-miliona-bylgari-sa-napusnali-Bylgariya-ot-nachaloto-na-prehoda    
http://www.capital.bg/politika_i_ikonomika/bulgaria/2014/11/01/2410680_grajdanstvo_bulgarsko_cena_3000_evro_bez_transporta/